Til udendørs brug bør du benytte dig af en skrue, der som minimum er salttågetestet i 1000 timer. Vores ruspertskruer er netop salttågetestet i 1000 timer, og 3. generations NKT skruer er testet i 1500 timer. Ved du, at skruen vil blive udsat for vind og vejr, og skal det holde i mange år, bør du bruge en rustfri A2 skrue. Hvis du bor eller bygger i nærheden af kysten bør du under alle omstændigheder bruge en A4 skrue, og det samme hvis du skal f.eks. bygge en terrasse i træ med stort indhold af garvesyre.